ໂຄງການຮ່ວມມືລະຫວ່າງມະຫາວິທະຍາໄລ
ມະຫາວິທະຍາໄລລຸກຊຳບວກຮ່ວມມືກັບມະຫາວິທະຍາໄລແຫ່ງຊາດລາວໃນຂົງເຂດການສຶກສາລະດັບວິທະຍາໄລດ້ານກົດໝາຍ ຕັ້ງແຕ່ປີ 2013, ເລີ່ມທຳອິດໂດຍການຈັດພາລະກິດທາງວິຊາການໃຫ້ກັບຄະນະນິຕິສາດ ແລະ ລັດຖະສາດ ໃນນະຄອນຫຼວງວຽງຈັນ. ຕັ້ງແຕ່ປີ 2017, ຄະນະກົດໝາຍ, ເສດຖະສາດ ແລະ ການເງິນ ຂອງມະຫາວິທະຍາໄລລຸກຊຳບວກສົ່ງເສີມລັດແຫ່ງກົດໝາຍຜ່ານຄວາມຮູ້ທາງກົດໝາຍ ໃນຂອບເຂດຂອງ ໂຄງການການຮ່ວມມືລະຫວ່າງມະຫາວິທະຍາໄລ (2017-2021) ລົງນາມໃນປີ 2015 ລະຫວ່າງ ຣາຊະອານາຈັກລຸກຊຳບວກ ແລະ ສາທາລະນະລັດ ປະຊາທິປະໄຕ ປະຊາຊົນລາວ.
ໂຄງການນີ້ ແມ່ນ ໂຄງການຮ່ວມມືສອງຝ່າຍ ທີ່ໄດ້ຮັບທຶນຊ່ວຍເຫຼືອຈາກກະຊວງການຕ່າງປະເທດ ແລະ ວຽກງານເອີຣົບຂອງປະເທດລຸກຊຳບວກ, ຄະນະກຳມະການເພື່ອການພັດທະນາຮ່ວມມື ແລະ ການດຳເນີນການມະນຸດສະທຳ. ໂຄງການ ແມ່ນ ພາກສ່ວນສຳຄັນຂອງແຜນການຮ່ວມມືດ້ານການພັດທະນາໄລຍະຍາວລະຫວ່າງ ຣາຊະອານາຈັກລຸກຊຳບວກ ແລະ ສາທາລະນະລັດ ປະຊາທິປະໄຕ ປະຊາຊົນລາວ (“ສປປ ລາວ”).